香港武漢肺炎疫苗接種計劃

香港武漢肺炎疫苗接種計劃，官方名2019冠狀病毒病疫苗接種計劃，係香港政府響武漢肺炎疫情下搞嘅一場全民接種武漢肺炎疫苗嘅計劃，喺2021年2月26號展開，安排先為五個「優先接種組別」打疫苗，之後會安排擴展到16-59歲有長期健康問題人士，最後會安排開放畀淨低未打嘅市民。

截至2021年5月16號夜晚8點，香港政府表示香港已經接種超過200萬劑武漢肺炎疫苗。一共接獲大約2890宗接種疫苗後嘅異常報告，20宗接種疫苗之後喺14日內死亡報告，政府聲稱呢啲死亡個案經過評估後同接種疫苗無任何因果關係。

2021年6月23號，聶德權表示香港已經有超過200萬人接種第一劑武漢肺炎疫苗，接種率近3成。

採用疫苗 
香港政府分別採購牛津-阿斯利康疫苗、輝瑞疫苗同埋克爾來福三款疫苗，各750萬劑。以每人需接種兩劑計算，三款疫苗嘅總數理論上可以滿足1,125萬人接種需求，但係實際運作中或者會有部分疫苗因為已經被解凍，或太少人選用而出現浪費。截至2021年8月，在香港法例第599K章《預防及控制疾病規例》下獲得緊急使用批核共有兩款疫苗，分別係克爾來福以及輝瑞疫苗，並喺2021年2月中旬開始先後交付並投入使用。政府表示，牛津-阿斯利康疫苗將會喺2021年第二季末交付香港，但係隨後再改為唔早於2022年初。

香港疫苗可預防疾病科學委員會主席劉宇隆喺2021年3月13號表示，香港政府或者將會採購第四款武漢肺炎疫苗供呢個計劃使用，預計係由Novavax開發嘅NVX-CoV2373蛋白質次單位疫苗。

以下係三款武漢肺炎疫苗嘅基本資料同使用狀況。

交付時程
輝瑞武漢肺炎疫苗

克爾來福

接種狀況

優先接種組別
香港政府界定咗五個「優先接種組別」，有得優先打疫苗：
60歲或者以上嘅長者
醫療服務場所工作人員同埋參與抗疫工作人員
安老院同殘疾人士院舍院友同埋員工
維持必要公共服務嘅人員
跨境運輸、口岸、港口工作人員

疫苗種類
香港政提供下面三款嘅疫苗種類，合共2,250萬劑疫苗：
由科興控股研發嘅滅活病毒疫苗「克爾來福」
由復星醫藥同BioNTech研發嘅信使核糖核酸疫苗「復必泰」
由阿斯利康同牛津大學研發嘅病毒載體疫苗

歷程
2021年
2月23號：開始接受網上預約接種「科興疫苗」
2月26號：開始喺5間社區疫苗接種中心同醫管局轄下18間普通科門診中心為已預約嘅市民接種「科興疫苗」
3月3號：開始接受網上預約接種「復必泰疫苗」
3月6號：接種「科興疫苗」嘅社區疫苗接種中心增加到8間
3月10號：開始喺7間社區疫苗接種中心為已預約嘅市民接種「復必泰疫苗」
3月24號：當局用「包裝有瑕疵」做理由，暫停接種「復必泰疫苗」
4月5號：恢復接種「復必泰疫苗」
4月23號：開始接受30歲以下嘅人預約接種疫苗，其中16歲以上嘅人可以接種「復必泰疫苗」，而「科興疫苗」就要18歲以上先可以接種。
截至2021年4月5號，聶德權聲稱已經有100萬人接種咗疫苗。

2019冠狀病毒病疫苗接種計劃

武漢肺炎香港疫情
武漢肺炎疫苗